**Ludas Községi Önkormányzat Képviselő-testületének**

**3/2017. (II. 15.) önkormányzati rendelete az Önkormányzat és az általa irányított költségvetési szerv 2017. évi költségvetéséről**

Ludas Községi Önkormányzat Képviselő-testülete az államháztartásról szóló 2011. évi CXCV. törvény 23.§ (1) bekezdésében kapott felhatalmazás alapján az Alaptörvény 32. cikk (1) bekezdés a.) és f.) pontjaiban meghatározott feladatkörében eljárva az önkormányzat 2017. évi költségvetéséről a következőket rendeli el:

**I. Általános rendelkezések**

**1. §**

A rendelet hatálya kiterjed Ludas Községi Önkormányzatra, valamint annak költségvetési szervére.

**II. Részletes rendelkezések**

**2. §**

(1) A képviselő – testület a helyi önkormányzat és az általa irányított költségvetési szerv

            a) bevételi főösszegét 122 131 132 Ft-ban

            b) kiadási főösszegét   122 131 132 Ft-ban állapítja meg.

(2) A képviselő – testület a helyi önkormányzat 2017. évi elemi költségvetésének

                a) bevételi főösszegét  94 110 079 Ft-ban

            b) kiadási főösszegét   94 110 079 Ft-ban állapítja meg.

(3) A képviselő –testület a Ludas Község Óvodája 2017. évi elemi költségvetésének

            a) bevételi főösszegét 28 021 053 Ft-ban

            b) kiadási főösszegét   28 021 053 Ft-ban állapítja meg.

(4) A költségvetés az alábbi címekre és alcímekre tagozódik

a) az önkormányzat, valamint az általa irányított költségvetési szerv önálló elemi költségvetést alkotnak.

b) az önkormányzat és az általa irányított költségvetési szerv elemi költségvetésén belül az egyes tevékenységek, kormányzati funkciók, a megfelelő címhez tartozó alcímeket alkotnak.

**3. §**

(1) Az önkormányzat és az általa irányított költségvetési szerv 2017. évi költségvetés bevételeinek és kiadásainak összefoglaló mérlegét az 1. számú melléklet tartalmazza.

(2) Az önkormányzat és az általa irányított költségvetési szerv 2017. évi költségvetés működési, felhalmozási bevételeinek és kiadásainak összefoglaló mérlegét az 2. számú melléklet tartalmazza.

(3) Az önkormányzat és az általa irányított költségvetési szerv 2017. évi költségvetés kötelező és önként vállalt feladataihoz kapcsolódó összefoglaló mérlegét az 3. számú melléklet tartalmazza.

(4) Az önkormányzat és az általa irányított költségvetési szerv 2. § (1) a) pontjában megállapított bevételi főösszegét, bevételi forrásonként, jogcímcsoportonként a 4. számú melléklet tartalmazza.

**4. §**

(1) Az önkormányzat és az általa irányított költségvetési szerv a 2. § (1) bekezdés b) pontjában megállapított kiadási főösszeg részletezését a 4. számú melléklet tartalmazza.

(2) Az önkormányzat beruházási, felújítási kiadásokat feladatonként a 6. számú melléklet tartalmazza.

**5. §**

(1) Az önkormányzat normatív állami támogatásait a 12. számú melléklet mutatja be.

(2) Az önkormányzat tervezett közhatalmi bevételeit az 5. számú melléklet tartalmazza.

(3) Az önkormányzat által nyújtott közvetett támogatásokat a 8. számú melléklet tartalmazza.

(4) A rendelet 10. számú melléklete tartalmazza a tárgyév várható bevételei és kiadásai előirányzatainak teljesüléséről az előirányzat-felhasználási tervet.

(5) Az önkormányzat által nyújtott támogatásokat a 11. számú melléklet tartalmazza.

(6) A középtávú tervezés során az önkormányzat és az általa irányított költségvetési szerv bevételinek és kiadásainak, valamint költségvetési egyenlegének a költségvetési évet követő három évre tervezett összegét a 14. számú melléklet mutatja be.

(7) A likviditási tervet a 10. számú melléklet tartalmazza.

(8) Az önkormányzat részesedéseit a 13. számú melléklet mutatja be.

**7. §**

(1) A helyi önkormányzat és az általa irányított költségvetési szerv létszámkerete a 7. számú mellékletben kerül meghatározásra.

(2) A képviselő – testület a 2017. évre a köztisztviselők cafeteria-juttatás kerete a munkáltatót közterhekkel együtt köztisztviselőnként 200 000 Ft összegben határozza meg.

(3) Az önkormányzat és az általa irányított költségvetési szerv által foglalkoztatott dolgozók a 2017. évben havonta 5000 Ft összegű adó és járulékmentes juttatásra jogosultak.

(4) Az igénybe vehető munkaruha-juttatás összegét és a vonatkozó kihordási időt munkakörönként a közalkalmazotti szabályzat tartalmazza.

**Adósságot keletkeztető ügyletek**

**9. §**

(1) A 2017. költségvetési évben a helyi önkormányzatnak az elkövetkezendő fejlesztési céljai azok, amelyek megvalósításához, a Magyarország gazdasági stabilitásáról szóló 2011. évi CXCIV. törvény 3. § (1) bekezdése szerinti adósságot keletkeztető ügylet megkötése válik szükségessé az önkormányzat által megpályázott fejlesztések és beruházások elnyeréséhez megállapított önerő finanszírozásához.

(2) Az (1) bekezdésben meghatározott fejlesztési és beruházási célok miatt az adósságot keletkeztető ügyletek várható együttes összege 15 400 000 Ft.

**Eljárási rendelkezések**

**10. §**

(1) A képviselő – testület felhatalmazza a polgármestert és az intézmények vezetőit a 2017. évi költségvetésben előírt bevételek beszedésére és a jóváhagyott kiadások teljesítésére.

(2) A jóváhagyott kiadási előirányzatok közötti átcsoportosítás jogát a polgármester gyakorolja az önkormányzat saját költségvetése tekintetében.

(3) A helyi önkormányzat által irányított költségvetési szerv az e rendeletben szereplő kiadási előirányzatokon belül a rovatok közötti kiadási előirányzatait saját hatáskörben átcsoportosíthatja. Az átcsoportosításnál az intézmény köteles betartani a vonatkozó jogszabályokat.

**11. §**

(1) A helyi önkormányzat költségvetésében 9 645 382 Ft összegű tartalék szerepel, melyből a kötelezettségekkel terhelt összeg 2 221 569 Ft összeg, az általános tartalék 9 821 376 Ft összeg az évközi többletigények, felhalmozási kiadások, valamint az elmaradt bevételek pótlására szolgál.

(2) Az általános tartalék felhasználásáról - utólagos tájékoztatási kötelezettség mellett – a polgármester rendelkezik.

(3) A 2017. évi költségvetésbe 12 042 945 Ft összegű előző évi költségvetési maradvány kerül beépítésre.

**12. §**

Az Önkormányzat 2017. évi átmeneti gazdálkodásáról szóló 1/2017. (I.6.) rendeletében foglaltaknak megfelelően a képviselő – testület az átmeneti gazdálkodás időszakában beszedett bevételeket és a teljesített kiadásokat a jelen költségvetésébe beépítve fogadja el.

**13. §**

(1) E rendelet a kihirdetését követő napon lép hatályba.

(2) E rendelet hatálybalépésével egyidejűleg hatályát veszti a Ludas Községi Önkormányzat Képviselő-testületének az Önkormányzat 2017. évi átmeneti gazdálkodásáról szóló 1/2017. (I.6.) rendelete.

Ludas, 2017. február 14.

      Vargáné Csengeri Mónika                     dr. Horváth Csilla

**polgármester**                                      **jegyző**

**Záradék:** a rendelet kihirdetve 2017. február 15. napján

**dr. Horváth Csilla**

**jegyző**

A rendelet mellékletei az Önkormányzat/Költségvetés, zárszámadás menüben találhatók.